En rigtig dejlig -lys og luftig - lejlighed der fungerede perfekt som base for en forlænget weekend for 7 personer. Supernemt med togstationen lige overfor og busser lige til døren. Masser af megalækkert køkkengrej:-)
-Og en fantastisk udsigt ud over havnen
Eva tog rigtig godt imod os og gav en intro til de vigtige praktiske ting i lejligheden. Hun havde sat ekstra legetøj frem, skrevet en seddel med legepladser i nærheden og udpegede indkøbsmuligheder og gode caféer og andet i nærmiljøet. Der var et par guidebøger med kort.

Gjorde på forhånd opmærksom på, at parkering tæt på ville koste os dyrt og gav råd om, hvor vi kunne parkere uden at blive ruinerede.

Der var både sengelinned og håndklæder til os alle - langt mere end jeg havde forventet.

Alt i alt en meget positiv førstegangs-airbnb-oplevelse; det bliver bestemt ikke sidste gang vi bruger airbnb.